
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00150/2015-04
06.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији студијског програма
мастер академских студија
Утврђује се да АЛФА БК УНИВЕРЗИТЕТ са седиштем у Палмира Тољатија 3, БЕОГРАД, ПИБ: 100421838, Матични број: 06968805,  испуњава прописане стандарде за акредитацију студијског програма: мастер академске студије – АГРОБИЗНИС И АГРАРНА ЕКОНОМИЈА у оквиру поља друштвено-хуманистичких наука и то за упис 25 (двадесетпет) студената у седишту Установе, за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА БК УНИВЕРЗИТЕТ са седиштем у Палмира Тољатија 3, БЕОГРАД, је дана 05.02.2015. године поднела захтев за акредитацију студијског програма мастер академске студије – АГРОБИЗНИС И АГРАРНА ЕКОНОМИЈА у оквиру поља друштвено-хуманистичких наука под бројем 612-00-00150/2015-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе АЛФА БК УНИВЕРЗИТЕТ и предлог одлуке, достављени су Комисији за акредитацију и проверу квалитета.
Студијски програм припада пољу друштвено-хуманистичких наука и области економије, што је у складу са законом и листом области коју је утврдио Национални савет. Назив дипломе МАСТЕР ЕКОНОМИСТА је у складу са листом звања коју је утврдио Национални савет, а дужина студија у трајању од 1 године је у складу са законом.

Програм је прихваћен 29.01.2015. године, и од стране Сената Алфа универзитета у Београду.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60.

Установа је објавила публикацију о студијском програму и подаци су такође присутни на сајту установе www.ftb.rs;  www.alfa.edu.rs .
Студијски програм обезбеђује стицање компетенција за препознатљиве и јасне професије и занимања.

Сврха је јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен на српском и енглеском језику и обухвата све потребне елементе. 
Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. Студенти на једној години студија остварују 600 часова активне наставе годишње, или 20 часова  недељно, са учешћем предавања и вежби 80%, а од тога предавања 50 %, чиме је испуњен законски услов да студент мора имати најмање 20 часова активне наставе недељно, односно 600 часова годишње и минимум 50 % предавања и вежби а од тога 50% предавања. 
Од укупног броја предмета 8 од тога 4 обавезна, 4 изборних студент бира са листе од 8 изборних предмета, при чему је изворност 55%. 
Установа је приложила Књигу предмета, у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање   предмета, садржајем предмета, препорученом литературом, методима извођења наставе, начином провере знања и оцењивања.  

Установа је приложила описе везане за мастер рад који се бодује са 10 бодова.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са девет програма иностраних високошколских установа.

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине.  
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 

На нивоу Установе просечно оптерећење наставника је 6,39 часова, сарадника 7,99 часова  недељно. Наставници у сталном радном односу држе 85% наставе. 

Укупан број наставника је довољан да покрије укупан број часова наставе на студијском програму.  У реализацији студијског програма мастер академских студија Агробизнис и аграрна економија укључено је 8 наставника од чега је 7 наставника са пуним радним временом и 1 у допунском и за све су дате копије радних књижица). Просечно оптерећење наставника је 1,88 часова недељно.  Наставници у сталном радном односу држе 85% наставе. 

Нема наставника са ангажовањем већим од 12 часова недељно. 

Испуњен је захтев да је најмање 70 % часова, од активне наставе коју држе наставници  са пуним радним временом.

Број сарадника је 7 и сви су са пуним радним временом је довољан да покрије укупан број часова наставе на студијском програму. Просечно оптерећење је 1,43 часа недељно. 
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 

Обезбеђен је одговарајући простор за извођење наставе. Установа располаже простором од 3.860,77 м2 или 2,38 м2/студенту (1.625 студената) што значи да радом у сменама испуљава тражене критеријуме. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Све просторије су опремљене са  савременом техничком опремом за извођење наставе.

Структура простора: амфитеатар 6, са по 70-180 места, слушаоница 9 са по 30-80 места, учионица 6 са по 20-30 места, лабораторија за стране језике 1 са 5о места, вежбаоница 1 са 30 места, радионица са 15 места, библиотека 1 са читаоницом са 20 места, просторија за студентски парламент  и просторија за службе и секретаријат Универзитета.

На студијском програму уписује се 25 студената годишње или укупно 25 студената. Установа је обезбедила учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Постоје библиотечки ресурси релевантни за извођење студијског програма.

Високошколска установа је обезбедила покривеност предмета одговарајућом литературом са укупно 230 библиотечких јединица. Наведена листа уџбеника 114 наслова. Обезбеђена је опремљеност училима и помоћним наставним средствима за нормално одвијање наставног процеса (243 јединице).

Установа је установила процедуре за праћење квалитета студијског програма, плана наставе као и планова рада за сваки предмет и предузима мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студенских анкета проверава се и утврђује се да ли наставници и сарадници имају коректан и професионалан однос према студентима.  
Установа је формирала Одбор за квалитет и самовредновање и комисију за квалитет, и приложила је резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. У Комисији је 7 чланова из свих структура.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT АЛФА БК УНИВЕРЗИТЕТ за студијски програм мастер академске студије – АГРОБИЗНИС И АГРАРНА ЕКОНОМИЈА у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма
мастер академских студија

АЛФА БК УНИВЕРЗИТЕТ са седиштем у Палмира Тољатија 3, БЕОГРАД, ПИБ: 100421838, Матични број: 06968805, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма мастер академске студије – АГРОБИЗНИС И АГРАРНА ЕКОНОМИЈА у оквиру поља друштвено-хуманистичких наука и то за упис 25 (двадесетпет) студената у седишту Установе, за извођење на српском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


